Potgooi – Nuus & Weer 17 Januarie 2018 – NETRADIOSA
17/01/2018 Corrie Slabbert Potgooi/Podcast 0
Deurdat grondeisers tot nou toe feitlik deur die bank nie in grond belang gestel het nie maar eerder in geld, het die staat self in besit gekom van feitlik al die grond wat sedert 1994 in die grondhervormingsproses oorgedra is.
Dr. Pieter Groenewald, leier van VF Plus, sê die vraag is dus waarom hierdie grond, wat reeds in staatsbesit is, nie voortaan in die grondhervormingsproses gebruik kan word nie aangesien dit enige sprake van onteiening sonder vergoeding, soos nou deur mnr. Cyril Ramaphosa, leier van die ANC in die vooruitsig gestel word, onnodig sou maak.
Volgens dr. Groenewald verwelkom hy die erkenning van Ramaphosa dat die meeste van die landbougrond wat tot dusver oorgedra is “braak lê en nie bewerk word nie”. Hy sê dit is een van die grootste probleemareas rakende grondhervorming waarop Ramaphosa en die regering eerder moet fokus.
Antwoorde op parlementêre vrae van dr. Groenewald toon aan dat slegs een persent van die grond wat die regering deur grondhervorming verkry het, deur wettige eienaarskap aan ŉ eiser oorgedra is.
“In 93% van alle suksesvolle eise het die eisers nie grond verkies nie, maar geld. Dit beteken dat die totale proses tot nou byna dubbel soveel gekos het as wat dit moes kos aangesien die grondeienaar betaal moes word, en daarna ook die eiser. In effek raak die staat sodoende ook die eienaar van die grond.
“Van die 7% wat wel grond verkies het, het 90% totaal misluk. Slegs een uit tien kommersiële plase wat deur grondhervorming bekom is, is in ŉ wisselende mate van sukses steeds in bedryf. Talle hiervan moes teen groot koste deur herkapitalisering van ondergang gered word”, sê dr. Groenewald.
Dr. Groenewald sê dié feite maak dit duidelik dat die ANC bloot om politieke gewin besig is met skadelike retoriek oor grondhervorming om die massas te mislei.
“Die VF Plus sal graag van die minister van landelike ontwikkeling en grondhervorming wil verneem presies hoeveel grond sedert 1994 in staatsbesit gekom het deur die grondhervormingsproses, hoe dit tot dusver benut is, en wat daarmee beoog word.”
TLU SA het vroeër geëis dat grond waar kompensasie deur die staat aan eisers uitbetaal is as deel van die restitusieproses, beskou moet word as grond wat reeds “hervorm” is en as sodanig in ‘n grondoudit aangetoon moet word.
Warmbad – Gedeeltelik bewolk en baie warm – met ‘n minimum van 19 en maximum van 33
Nelspruit – Gedeeltelik bewolk en baie warm met matige of swaar reën met ‘n minimum van 17 en maximum van 33
Pretoria – Gedeeltelik bewolk en bloedig warm – met ‘n minimum van 21 en maximum van 36
Johannesburg – Gedeeltelik bewolk en baie warm – met ‘n minimum van 21 en maximum van 33
Vereeniging – Gedeeltelik bewolk en baie warm – met ‘n minimum van 20 en maximum van 34
Rustenburg – Gedeeltelik bewolk en baie warm – met ‘n minimum van 20 en maximum van 34
Bloemfontein – Gedeeltelik bewolk en baie warm met reën plek plek met ‘n minimum van 23 en maximum van 33
Kimberly – Gedeeltelik bewolk en bloedig warm met matige tot swaar reën buie met ‘n minimum van 24 en ‘n maksimum van 37
Durban – Gedeeltelik bewolk en baie warm – met ‘n minimum van 23 en maximum van 30
Oos London – Gedeeltelik bewolk en warm – met reën plek plek – met met ‘n minimum van 23 en maximum van 28
Upington – Gedeeltelik bewolk en bloedig warm – met matige tot swaar reën – met ‘n minimum van 27 en maximum van 40
Kaapstad – Gedeeltelik bewolk en warm – met ‘n minimum van 21 en maximum van 28
Port Elizabeth – Gedeeltelik bewolk en warm – met reën plek plek – met ‘n minimum van 22 en maximum van 25
Sutherland – Mooi weer en baie warm – met ‘n minimum van 16 en maximum van 32
Crime Time met William 2018-01-17 Skoolveiligheid